Rozhodnutie Komisie
z 30. marca 2001,
ktorým sa menia a dopĺňajú prílohy k smerniciam Rady 64/432/EHS, 90/426/EHS, 91/68/EHS a 92/65/EHS a k rozhodnutiu Komisie 94/273/ES, ktoré sa týka ochrany zvierat počas prepravy
(oznámené pod číslom dokumentu C(2001) 965)
(Text s významom pre EHP)
(2001/298/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 91/628/EHS z 19. novembra 1991 o ochrane zvierat počas prepravy a zmenu smernice 90/425/EHS a 91/496/EHS [1], naposledy zmenenej a doplnenej smernicou 95/29/ES [2] a najmä článok 6(2) tejto smernice,
so zreteľom na smernicu Rady 92/65/EHS z 13. júla 1992, ktorá sa týka ustanovenia požiadaviek na zdravotný stav, platných pre obchodovanie v rámci spoločenstva so zvieratami, spermou, vajíčkami a embryami a ich dovoz, na ktoré sa nevzťahujú požiadavky na zdravotný stav stanovené v osobitných pravidlách spoločenstva, uvedených v prílohe A(I) k smernici 90/425/EHS [3], naposledy zmenenej a doplnenej rozhodnutím Komisie 95/176/ES [4] a najmä článok 10 (3) a) vii) tejto smernice,
Keďže:
(1) Ako vyžaduje článok 13(3) smernice 91/628/EHS, Komisia 6. decembra 2000 prijala správu [5] o skúsenostiach, ktoré získali členské štáty od zavedenia smernice Rady 95/29/ES z 29. júna 1995, ktorou sa mení a dopĺňa smernica 91/628/EHS, ktorá sa týka ochrany zvierat počas prepravy.
(2) Na základe záverov z tejto správy a najmä, aby sa upozornili veterinárni lekári, poverení vydávaním osvedčení, na ich povinnosti týkajúce sa ochrany zvierat počas prepravy, je potrebné doplniť veterinárne osvedčenia pre tieto zvieratá.
(3) Smernica Rady 64/432/EHS z 26. júna 1964 o zdravotných problémoch zvierat ovplyvňujúcich obchodovanie s hovädzím dobytkom a ošípanými v rámci spoločenstva [6], naposledy zmenená a doplnená rozhodnutím Komisie 2000/504/ES [7], smernica Rady 90/426/EHS z 26. júna 1990 o podmienkach zdravotného stavu, platných pre presun a dovoz koní z nečlenskýchkrajín [8], naposledy zmenená a doplnená Aktom o pristúpení [9], smernica Rady 91/68/EHS z 28. januára 1991 o podmienkach zdravotného stavu platných pre obchodovanie s ovcami a kozami [10], naposledy zmenená a doplnená rozhodnutím Komisie 94/953/ES [11], smernica 92/65/EHS a rozhodnutie Komisie 94/273/ES z 18. apríla 1994, ktoré sa týkajú veterinárneho osvedčenia pre uvedenie na trh v Spojenom kráľovstve a Írsku, psov a mačiek, ktoré nemajú pôvod v týchto krajinách [12], sa má z tohto dôvodu príslušne zmeniť a doplniť.
(4) Dodatočné prehlásenie zavedené v súčasnom rozhodnutí, nezbavuje prepravcov ich povinností v súlade s platnými ustanoveniami spoločenstva, najmä čo sa týka spôsobilosti zvierat na prepravu.
(5) Opatrenia uvedené v tomto rozhodnutí sú v súlade so stanoviskom Stáleho veterinárneho výboru,
PRIJALA TOTO ROZHODNUTIE:
Článok 1
1. Prílohy k smerniciam 64/432/EHS, 90/426/EHS a 91/68/EHS sa menia a dopĺňajú, ako je uvedené v prílohe I k tomuto rozhodnutiu.
2. Príloha E k smernici 92/65/EHS sa nahrádza, ako je uvedené v prílohe II k tomuto rozhodnutiu.
3. Príloha k rozhodnutiu 94/273/ES sa nahrádza, ako je uvedené v prílohe III k tomuto rozhodnutiu.
Článok 2
Toto rozhodnutie sa uplatňuje na zvieratá, pre ktoré sa vydá osvedčenie po 31. júli 2001.
Článok 3
Toto rozhodnutie je adresované členským štátom.
V Bruseli 30. marca 2001